C 334/14

A 2019. MÁRCIUS 20., SZERDA DÉLUTÁNI ÜLÉS JEGYZŐKÖNYVE

(2020/C 334/05)

TARTALOMJEGYZÉK

24. Szavazás a három állandó bizottság által benyújtott jelentésekben foglalt állásfoglalási indítványokról 14

25. Szavazás a sürgős állásfoglalási indítványokról 15

26. Jelentés a 2019. február 28. és március 2. között Paramaribóban (Suriname, karib-tengeri térség) megrendezett 17. regionális ülésről – a társelnökök jelentése 15

27. A műhelytalálkozók összefoglaló jelentései 15

28. Egyéb kérdések 15

29. A Közös Parlamenti Közgyűlés 38. ülésszakának időpontja és helye 15

A 2019. MÁRCIUS 20., SZERDA DÉLUTÁNI ÜLÉS JEGYZŐKÖNYVE

Az ülést 14.49 órakor nyitják meg.

ELNÖKÖL: Louis-Joseph MANSCOUR

megbízott társelnök

24. Szavazás a három állandó bizottság által benyújtott jelentésekben foglalt állásfoglalási indítványokról

A társelnök emlékezteti a közgyűlést a szavazási eljárásokra.

i. Az AKCS–EU-partnerség stratégiai jelentősége és dimenziója (AP/102.726) (Politikai ügyek bizottsága) Sebastian C. Kopulande (Zambia) és Maria Arena jelentése melyhez 9 módosítást terjesztettek elő. Elfogadott módosítások: 3, 4, 5, 8 Elutasított módosítások: 1, 2, 6, 7, 9 A módosított állásfoglalást egy tartózkodás mellett egyhangúlag elfogadják.

ii. A megújuló energiák kínálta lehetőségek az AKCS-országok, és különösen a távoli területek fenntartható gazdasági fejlődésének megteremtésében (AP/102.723) (Gazdasági fejlesztési, pénzügyi és kereskedelmi bizottság) Clifford Andre (Seychelle-szigetek) és Željana Zovko jelentése Nem terjesztenek elő módosítást. Az állásfoglalást egyhangúlag elfogadják.

iii. Az iskolából kimaradó gyermekek, serdülők és fiatalok globális számának csökkentése az AKCS-országokban (AP/102.722) (Szociális bizottság) Joseph Yopy Yopy (Pápua Új-Guinea) és Laura Agea jelentése melyhez 2 módosítást terjesztettek elő. Az S&D képviselőcsoport házankénti külön szavazást kér mindkét módosításról. Elutasított módosítások: 1, 2 Az állásfoglalást egyhangúlag elfogadják.

25. Szavazás a sürgős állásfoglalási indítványokról

i. Az Európai Unióban és az AKCS-országokban a jogállamisághoz kapcsolódó megoldandó kérdésekről és kihívásokról (AP 102.754) melyhez 6 módosítást terjesztettek elő. Elfogadott módosítások: 1–6 A módosított állásfoglalást egyhangúlag elfogadják.

ii. Környezeti bűnözés (AP 102.755) melyhez 3 módosítást terjesztettek elő. Elfogadott módosítások: 1,2 Elutasított módosítások: 3 A módosított állásfoglalást egyhangúlag elfogadják.

26. Jelentés a 2019. február 28. és március 2. között Paramaribóban (Suriname, karib-tengeri térség) megrendezett 17. regionális ülésről – a társelnökök jelentése

Joseph Owona Kono társelnök és David Martin szóbeli beszámolót tart a 17. regionális ülésről (karib-tengeri térség), kiemelve a legfontosabb megvitatott témákat.

Felszólalók: André Misiekaba (Suriname), Halifa Sallah (Gambia).

A felszólalók kiemelik az ülés fő témáit: regionális integráció és biztonság, kereskedelem és beruházások, energia és éghajlatváltozás, szervezett bűnözés, természeti erőforrások, fenntartható turizmus és mezőgazdaság, valamint a jövőbeli AKCS–EU kapcsolatok, továbbá a brexit hatásai a CARIFORUM tagországaira és a regionális gazdasági partnerségi megállapodásra.

27. A műhelytalálkozók összefoglaló jelentései

Michael Kamano (Guinea) összefoglaló jelentést ad a „Mezőgazdaság” műhelytalálkozóról. A műhelytalálkozó keretében a képviselők meglátogatták a bukaresti Agrár- és Állatorvos-tudományi Egyetem (USAMV) élelmiszeripari termékek minőségével foglakozó kutatóközpontját és a Bukaresti Műszaki Egyetem (Politehnica, UPB) új anyagokkal, termékekkel és innovatív termékekkel foglalkozó modern kutatóközpontját. Ezek a nemzeti és nemzetközi kutatási és fejlesztési központok oktatási központként is működnek, és alap- és posztgraduális képzést, valamint e-oktatás is biztosítanak. Ezeket a központokat nem csak a román kormány finanszírozza, hanem az Európai Regionális Fejlesztési Alap és magánvállalatok is.

Julie Ward összefoglaló jelentést ad a „Román Vészhelyzet-reagálási Központ” című műhelytalálkozóról. 2004 óta ez az intézmény valamennyi típusú vészhelyzettel foglalkozik (tűzesetek, természeti katasztrófák, balesetek, valamint egészségügyi vészhelyzetek). Egy, a telefonáló tartózkodási helyének azonnali azonosítását lehetővé tevő, ingyenes, mobiltelefonokon használható, vészhelyzeti „112” alkalmazás jelentősen javította a vészhelyzeti reagálási intézkedések gyorsaságát és sikerességét.

28. Egyéb kérdések

Felszólalók: Mmadi Hassani Oumouri (Comore-szigetek), Halifa Sallah (Gambia), Hon. Sir Louis H. Straker (Saint Vincent és Grenadine-szigetek), Louis-Joseph Manscour.

A társelnök köszönetet mond a román hatóságoknak és a román népnek a közgyűlés ülésének eredményes megszervezéséért és a meleg fogadtatásért, valamint a képviselőknek, a társtitkárságnak és a tolmácsoknak munkájukért.

29. A Közös Parlamenti Közgyűlés 38. ülésszakának időpontja és helye

A Közgyűlés 38. ülésszakára 2019 decemberének első hetében kerül sor Ruandában.

(Az ülést 16.04-kor berekesztik.)